Pakuotės lapelis: informacija vartotojui

Iberogast geriamasis skystis
Karčiųjų rudgrūdėlių šviežio augalo skystasis ekstraktas, vaistinių šventagaršvių šaknų, vaistinių ramunių žiedų, paprastųjų kmynų vaisių, tikrųjų margainių vaisių, vaistinių melisų lapų, pipirmėčių lapų, didžiųjų ugniažolių žolės, paprastųjų saldymedžių šaknų skystasis ekstraktas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Iberogast ir kam jis vartojamas
2.	Kas žinotina prieš vartojant Iberogast
3.	Kaip vartoti Iberogast
4.	Galimas šalutinis poveikis
5.	Kaip laikyti Iberogast
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Iberogast ir kam jis vartojamas

Iberogast yra skirtas funkcinės dispepsijos ir dirglios žarnos sindromo simptominiam gydymui.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Iberogast vartoti draudžiama:
-	jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje);
-	jaunesniems kaip 3 metų vaikams Iberogast vartoti negalima;
-	jeigu sergate ar sirgote kepenų liga arba vartojate vaistų, kurių šalutinis poveikis yra kepenų pažeidimas, nurodytas pakuotės lapelyje. Jei abejojate, kreipkitės į gydytoją arba vaistininką.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Iberogast.

Jeigu pastebėjote odos ar akių pageltimą, patamsėjusį šlapimą, bespalves išmatas, skausmą viršutinėje pilvo dalyje, reikia nedelsiant nutraukti Iberogast vartojimą ir pasitarti su gydytoju. Tai gali būti kepenų pažeidimo simptomai.

Jei jaunesniems kaip 6 metų vaikams pasireiškia pilvo skausmas, visada reikia pasitarti su gydytoju.

Jeigu per 7 dienas Jūsų simptomai nepagerėja ar net pablogėja, kreipkitės į gydytoją, kad būtų nustatyta, ar nėra kitų sunkių ligų.

Kiti vaistai ir Iberogast
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Iberogast vartojimas su maistu ir gėrimais
Specialių nurodymų nėra.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Duomenų apie vaisto vartojimą nėščiosioms ar žindyvėms nėra arba nepakanka. Atsargumo sumetimais nėštumo metu nerekomenduojama vartoti Iberogast.

Atsižvelgdamas į žindymo naudą kūdikiui ir gydymo naudą moteriai, gydytojas turi patarti, ar nutraukti žindymą, ar nutraukti arba susilaikyti nuo gydymo Iberogast.

Vairavimas ir mechanizmų valdymas
Iberogast gebėjimo vairuoti ir valdyti mechanizmus neveikia.

Iberogast sudėtyje etanolio
Šio vaisto sudėtyje yra 31 tūrio % etanolio (alkoholio), t. y. iki 240 mg dozėje (atitinka 6,2 ml alaus, 2,6 ml vyno).
Kenksmingas sergantiems alkoholizmu. Būtina atsižvelgti nėščiosioms, žindyvėms, vaikams ir didelės rizikos grupės (pvz., sergantiems kepenų ligomis ar epilepsija) pacientams.

Visada vartokite šį vaistą tiksliai taip kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Jeigu gydytojas nepaskyrė kitaip, suaugusiems žmonėms ir paaugliams nuo 13 iki 18 metų gerti po 20 lašų 3 kartus per parą, vaikams nuo 6 iki 12 metų – po 15 lašų 3 kartus per parą, prieš valgį arba valgio metu, sulašinus į truputį skysčio.

Pirmas buteliuko atidarymas:

1. Nuimkite žalią dangtelį. Atsukite baltą dangtelio dalį ir išmeskite.
2. Tvirtai prisukite žalią dangtelį (su lašintuvu) ant buteliuko.
3. Nuimkite žalią dangtelį ir įsitikinkite, kad lašintuvas yra gerai pritvirtintas.
Po vartojimo buteliuką uždarykite žaliu dangteliu.

Prieš vartojimą suplakti! Lašinant buteliuką reikia laikyti 45 ° kampu.
Jei jaunesniems kaip 6 metų vaikams pasireiškia pilvo skausmas, visada reikia pasitarti su gydytoju. Jei gydytojas nepaskyrė kitaip, vaikams nuo 3 iki 5 metų gerti po 10 lašų 3 kartus per parą.

Jeigu manote, kad Iberogast veikia per stipriai arba per silpnai, kreipkitės į gydytoją arba vaistininką.
Jeigu per 7 dienas Jūsų savijauta nepagerėja ir šio vaisto vartojimas neduoda norimo rezultato, kreipkitės į gydytoją.

Ką daryti pavartojus per didelę Iberogast dozę
Pavartojus per didelę dozę pasakykite gydytojui arba vaistininkui.

Pamiršus pavartoti Iberogast
Praleidus dozę, vėliau vietoj jos dvigubos dozės vartoti negalima.

Nustojus vartoti Iberogast
Galimas sutrikimų paūmėjimas.

Šis vaistas, kaip ir kiti, gali sukelti šalutinį poveikį, nors jis pasireiškia ne visiems žmonėms.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
alerginės reakcijos (niežėjimas, dusulys arba odos reakcijos).

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
kepenų pažeidimas (padidėję kepenų funkcijos rodikliai, su vaisto vartojimu susijusi gelta, hepatitas ir kepenų nepakankamumas ); jei pastebėjote tokius simptomus kaip odos ar akių pageltimas, patamsėjęs šlapimas, bespalvės išmatos, skausmas viršutinėje pilvo dalyje, reikia nedelsiant nutraukti Iberogast vartojimą ir pasitarti su gydytoju.

Jei pasireiškia šalutinis poveikis, gydymas Iberogast turi būti nutrauktas. 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje. Negalima šaldyti ar užšaldyti.
Atidarius buteliuką galima vartoti 8 savaites.

Ant dėžutės ir buteliuko po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Iberogast sudėtis
-	Veikliosios medžiagos:

100 ml geriamojo skysčio yra šių augalų ekstraktų:
Karčiųjų rudgrūdėlių šviežio augalo skystojo ekstrakto		(1:1,5‑2,5)	15,0 ml
Ekstrahentas: 50 % V/V etanolis.

Etanolinių ekstraktų iš:
Vaistinių šventagaršvių šaknų	(1:2,5‑3,5)	10,0 ml
Vaistinių ramunių žiedų		(1:2‑4)	20,0 ml
Paprastųjų kmynų vaisių		(1:2,5‑3,5)	10,0 ml
Tikrųjų margainių vaisių		(1:2,5‑3,5)	10,0 ml
Vaistinių melisų lapų		(1:2,5‑3,5)	10,0 ml
Pipirmėčių lapų		(1:2,5‑3,5)	5,0 ml
Didžiųjų ugniažolių žolės		(1:2,5‑3,5)	10,0 ml
Paprastųjų saldymedžių šaknų	(1:2,5‑3,5)	10,0 ml
Ekstrahentas: 30 % V/V etanolis.

[bookmark: _Hlk118378717]Sudėtyje yra 31 % V/V etanolio.

Pagalbinės medžiagos: išgrynintas vanduo.

Iberogast išvaizda ir kiekis pakuotėje
Tamsiai rudas, skaidrus arba šiek tiek drumstas geriamasis skystis.
Pakuotė, kurioje yra 20 ml, 50 ml arba 100 ml geriamojo skysčio.
Gali būti tiekiamos ne visų dydžių pakuotės.

Registruotojas ir gamintojas
Registruotojas
UAB „Bayer“
Sporto 18
LT–09238 Vilnius
Lietuva

Gamintojas
STEIGERWALD
Arzneimittelwerk GmbH
Havelstraße 5
64295 Darmstadt
Vokietija

Jeigu apie šį vaistą norite sužinoti daugiau, kreipkitės į registruotoją:
UAB „Bayer“
Sporto 18
LT–09238 Vilnius, Lietuva
Tel: +370 5233 68 68
El. paštas: mi.baltic@bayer.com

Šis pakuotės lapelis paskutinį peržiūrėtas 2022-11-22.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

